दिल्ली में फिलहाल राष्ट्रपति शासन है और इस साल वहां चुनाव होने की संभावना है. फरवरी में आम आदमी पार्टी की सरकार के सत्ता छोड़ने के बाद से राजनीतिक शून्य है.

पिछले साल दिल्ली के विधानसभा चुनाव में शानदार कामयाबी दर्ज करने वाली आम आदमी पार्टी आम चुनावों में कुछ करिश्मा नहीं दिखा सकी.

अब आम आदमी पार्टी नेता अरविंद केजरीवाल ने साफ़ कर दिया है कि फिलहाल पार्टी दिल्ली में ही अपनी पूरी ताकत लगाएगी. 

इसके अलावा पार्टी ने पंजाब में अगले महीने दो सीटों पर होने वाले उपचुनाव में लड़ने का फ़ैसला लिया है. ये दो सीटें पटियाला और तलवंडी साबो की है.

ये दोनों सीटें कांग्रेस के कैप्टन अमरींदर सिंह और जीत मोहिंदर सिंह सिद्धू के छोड़ने की वजह से खाली हुई है.

कैप्टन अमरींदर सिंह ने अमृतसर से लोकसभा के सदस्य चुने जाने की वजह से पाटियाला की सीट छोड़ी है.

वहीं तलवंडी साबो की सीट जीत मोहिंदर सिंह सिद्धू के कांग्रेस छोड़कर सतारूढ़ शिरोमणी अकाली दल में चले जाने से खाली हुई है.

इससे साफ़ हो गया है कि पार्टी इस साल के आख़िरी में महाराष्ट्र, हरियाणा, और जम्मू कश्मीर में होने वाले विधानसभा चुनावों में नहीं लड़... अधिकतम 4000 वर्णों के लिए लेख जारी रखें:
ेगी.

लोकसभा चुनाव में पार्टी ने पंजाब में चार सीटों पर जीत हासिल की थी और 24.4 फ़ीसदी वोट पाया था.

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)